Ek dink daar kom ‘n oomblik in elke kind se lewe waar hulle hierdie brief vir hulle ouers moet skryf. ‘n Tyd wat jy besef dat alles wat jy is, is te danke aan jou ouers. Vir die dinge wat hul vir jou gegee het, geleer het, en aan bloot gestel het. Ek wil hierdie brief seker al vir ‘n jaar lank vir jul skryf, maar die tyd is altyd te min om regtig eerlik waar in waardering te gaan sit en dinge te onthou, wat ek al lank al vergeet het.
Ma: Ek dink nie ek kan vir ma in woorde beskryf hoe lief ek ma het en hoeveel ek na ma opkyk nie. Ek kan nie dink aan ‘n sterker mens as ma nie. Tenspyte van al die swaar kry deur die jare het ma altyd voorentoe gekyk en weer op gestaan, en terwille van ma se kinders aanhou baklei. Ek sal nooit verstaan hoekom ma moes siek raak toe ma se kinders nog so klein en afhanklik van ma was nie, en ek wil kwaad raak, maar dan onthou ek ma het my geleer, dat maak niesaak HOE swaar jy kry nie, dat daar altyd iemand sal wees wat erger as jy af is. Met so uitkyk op die lewe weet ek dat ma enige tragedie en swaarkry sal kan wen. Ek hoop dat ek ook eendag so sterk person soos ma sal kan wees. Ma is altyd so positief, en om elke donker wolk sien ma die silwer randjie.
Dankie vir alles wat julle al vir my beteken het, steeds beteken, en nog baie jare voorentoe gaan beteken. Ek sal geen ander ouers in die wêreld wil hê as julle nie.
Hi daar. Ek ken jou nie maar soos wat ek hierdie brief gelees het, het ek uit trane gebars. Dit is regtig onbeskryflik baie mooi. Ek wil net vir jou se dat ek dink jy moet hierdie brief aan jou ouers wys. My ouers het in 2014 altwee dood gegaan. 4 maande uit mekaar. En ek wens dat ek so iets vir hulle kon skryf. Ek wil graag toestemming vra om hierdie brief van jou te neem en dit aan my ouers oor te dra. Ek wil dit vir my ouers in die hemel skryf. Ek gaan hier en daar so paar dinge verander. Ek hoop dis reg met jou. Jy is baie intelegent en ek is seker jou ouers is baie geseend om jou as hulle dogeter te kan he. Die Here het ‘n goeie besluit gemaak.
Ek was so paar jaar weg maar is nou terug. Ek is bly die brief kon vir jou so baie beteken want dit is geskryf uit ‘n dankbare kind se hart. Jy mag dit natuurlik gebruik. Hoop jy het al reeds. Hoop ons lees mekaar weer raak. Groete.x